Publication: Magyar Közlöny
Issue: MK-2008-65 (Year: 2008, Number: 65)
Era: 2004-2010
Section: a mezõgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás egyes kérdéseirõl szóló 2007. évi XVII. törvény
Paragraph Index: 176

„17. § (1) A támogatható területre, illetve állatállományra vonatkozó szempontok teljesítését a 8. számú mellékletben szereplõ táblázat pontrendszere alapján kell értékelni. A táblázat tartalmazza az egyes szempont teljesítése, illetve nem teljesítése esetén adandó pontszámot, attól is függõen, hogy a nem teljesítés hány alkalommal fordult elõ és az milyen mértékû volt. A kapott pontok összegzésével állapítható meg a szankcionálás mértéke. A táblázatban megjelölt egyes esetekben a kapott pontszámtól függetlenül a mezõgazdasági termelõ az adott gazdálkodási évben az érintett parcellák után nem jogosult támogatásra (P1 szankció) vagy a mezõgazdasági termelõt a célprogramból egy gazdálkodási évre (P2 szankció) vagy véglegesen ki kell zárni (P3 szankció) vagy az érintett parcellák után az adott célprogram támogatási idõszakának lejártáig nem jogosult támogatásra (P4 szankció).

Source: https://magyarkozlony.hu/hivatalos-lapok/d3bd815c076f7c14acacfb128442cf73af162cbc/dokumentumok/4b3b3cdf4aab0b71c40b3e12e5b2a9dcfb000341/letoltes